*De vannak közöttetek néhányan, akik nem hisznek.” Mert Jézus kezdettől fogva tudta, hogy kik azok, akik nem hisznek, és ki az, aki el fogja árulni őt.* (Jn 6,64)

Vannak, akik nem hisznek. Ez a kijelentés ma is megállja helyét. Jézus tudja ezt. Akkor is tudta, ma is tudja. Adódik a kérdés: melyik körbe tartozol? A válasz nem tartozik rám, de számodra fontos. A Te saját életed folytatásáról árulkodik a válasz!

Jézus azt is tudta ki fogja Őt elárulni. Nem bánt másként vele sem, mint a többi tanítvánnyal. Nem zárta ki a csodákból, nem vont meg tőle minden feladatot és egyáltalán nem zavarta el a csoportból.

Jézusi mentalitás: betölteni az Atya akaratát. Ezen az áron (is). Ma ilyen hozzáállással keresem Őt? *Vadon Gyula*